CELEX: 32017D0487
Language: bg
Date: 2017-03-17 00:00:00
Title: Решение за изпълнение (ЕС) 2017/487 на Комисията от 17 март 2017 година за изменение на Решение 2005/51/ЕО по отношение на периода, през който в Съюза може да бъде внасяна почва, заразена с пестициди или устойчиви органични замърсители, с цел обеззаразяване (нотифицирано под номер С(2017) 1693)

21.3.2017   
            
            
               BG
            
            
               Официален вестник на Европейския съюз
            
            
               L 75/32
            
         РЕШЕНИЕ ЗА ИЗПЪЛНЕНИЕ (ЕС) 2017/487 НА КОМИСИЯТА
   от 17 март 2017 година
   за изменение на Решение 2005/51/ЕО по отношение на периода, през който в Съюза може да бъде внасяна почва, заразена с пестициди или устойчиви органични замърсители, с цел обеззаразяване
   
      
         (нотифицирано под номер С(2017) 1693)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 15, параграф 1, първа алинея, първо тире от нея,
   като има предвид, че:
   
               (1)
            
            
               Съгласно член 4, параграф 1 от Директива 2000/29/ЕО във връзка с част А, точка 14 от приложение III към същата директива се забранява въвеждането в Съюза на почва с произход от някои трети страни.
            
         
               (2)
            
            
               По силата на Решение 2005/51/ЕО на Комисията (2) на държавите членки временно беше разрешено при определени условия да предоставят дерогация от посочените разпоредби по отношение на почва, заразена с пестициди или устойчиви органични замърсители, когато тя се внася с цел обеззаразяване и е предназначена за третиране в специални инсинератори за опасни отпадъци.
            
         
               (3)
            
            
               Няколко държави членки поискаха удължаване на срока на разрешението за предоставяне на споменатата дерогация. От информацията, предоставяна от държавите членки в съответствие с Решение 2005/51/ЕО, става ясно, че когато държавите членки се възползват от въпросната дерогация, специфичните условия, съдържащи се в посоченото решение, са достатъчни да предотвратят внасянето на вредни организми в Съюза и че те са били изпълнени. Следователно дейността, попадаща в обхвата на Решение 2005/51/ЕО, не е свързана с фитосанитарен риск.
            
         
               (4)
            
            
               Поради това е целесъобразно срокът на дерогацията да бъде удължен до 31 декември 2019 г.
            
         
               (5)
            
            
               Поради това Решение 2005/51/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   В член 1, втора алинея от Решение 2005/51/ЕО датата „28 февруари 2017 г.“ се заменя с „31 декември 2019 г.“.
   Член 2
   Адресати на настоящото решение са държавите членки.
   
      Съставено в Брюксел на 17 март 2017 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение 2005/51/ЕО на Комисията от 21 януари 2005 г. за разрешение на държавите членки временно да предоставят дерогации от някои разпоредби на Директива 2000/29/ЕО на Съвета във връзка с вноса на почва, заразена с пестициди или устойчиви органични замърсители, с цел обеззаразяване (ОВ L 21, 25.1.2005 г., стр. 21).